Қызылордалық өнертапқыштар жаңа мобильді қосымшалар ойлап тапты
"Қызылордалық өнертапқыштар жаңа мобильді қосымшалар ойлап тапты" | "https://abai.kz/post/95227"
TITLE: Қызылордалық өнертапқыштар жаңа мобильді қосымшалар ойлап тапты
URL: https://abai.kz/post/95227
META: "Қызылордалық өнертапқыштар жаңа мобильді қосымшалар ойлап тапты" | "https://abai.kz/post/95227"
DATE: 25.07.2019
AUTHOR(s): Abai.kz
TOTAL WORDS: 158
TEXT: Қызылордалық өнертапқыш жастар жаңа мобильді қосымшалар ойлап тапты. Тұңғыш Президент - Елбасы Нұрсұлтан Назарбаев 2018 жылғы 5 қазандағы Қазақстан халқына жолдауында инновациялық және сервистік секторларды дамытуға ерекше көңіл бөліну қажеттігін атап өткен болатын. Осы мақсатта Қызылордада Smart Сity бағытында жаңа мобильді қосымшалар іске қосылды. ІТ саласының жас өкілдері Guide Way деп аталатын жаңа бағдарламаны ойлап тапқан. Бағдарлама смартфондағы Рlay market арқылы жүктеледі. Мобильді қосымша халықтың өмір сапасын арттыру және уақытты үнемдеу үшін қолға алынған. Жоба авторы Юрий Кожушный негізгі идея Қызылорда қаласының тегін анықтамалығын құрудан басталғанын жеткізді. Мобильді қосымша қоғамдық көліктердің бағыттарына сәйкес аялдамалардың атауларын тауып бере алады. Сонымен бірге қаланың геокартасы арқылы кез келген көшелерді таба алады. Smart Сity аясында іске асқан тағы бір жоба «Ақылды кәрзеңке» деп аталады. Оны Қымбат Тұрсынтай есімді жас өнерапқыш жасаған. Супермаркеттерде сауда жасауға ыңғайлы қосымша өнімдердің штрих-код арқылы бағасын білуге мүмкіндік береді. Айта кету керек, аймақта 26 ІТ жобалар іске аспақ. Барлық жобалар халықтың өмір сапасын арттыру үшін қолға алынған. Abai.kz
